Duutsjers

De Duutsjers, inne vouksmóndj ouch Pruse (Duutsj: Deutsche) vörmen e Germaans vouk det inheims is aan Centraal-Europa en 'ne gemeinsjappeliken Duutsje kómaaf, kultuur en gesjiechte deiltj. Zie kallen 't Duutsj of verwantje dialekten es moderspraok. Es alternatief guldj det Duutsjers emes is waat in Duutsjlandj is gebaoren of dae wóntj. Van ajdsher weure de etnische en burgerlike begrippe van Duutsjers es ein gezeen. Allewiel zeen etnische Duutsjers die neet Duutsje burgers zin ziech ummer minjer es Duutsjers.

De Duutsjers make bao 93% vanne bevölking van Duutsjlandj oet, de res wuuert gevörmp door klein erkandje minderheje, wie de Daene, de Frieze, de Ziguinders enne Sorbe. Wiejer guuef 't nag minderhejen in lenj wie Belsj (de Oeaskantons), Daenemarke (Jutlandj), Frankriek (Elzas en Lotharinge), Kazachstan, Nederlandj, Pole (Silezië), Róslandj (de Volgaduutsjers), Roemenië (Transylvanië) en Tsjechië (Sudetelandj). De Duutsjkallendje luuj van Liechtenstein, Luuksembörg, Oeasteriek, Zuud-Tirol en Zwitserlandj besjoewe zichzelf neet miè es Duutsjers, mer ieëre häör eige nasjenaliteit, wie Luuksembörgers, Uuesteriekers of Zwitsers. Saer de val van Nazi-Duutsjland identificere ummer miè etnische Duutsjers die gein Duutsje burgers zint ziech neet miè es Duutsjers.

Werreldwied guuef 't tösse de 100 en 150 miljoen Duutsjers, wovan zoeaget de hèlf in Duutsjlandj wóntj. In Naord- en Zuud-Amerikaanse lenjer wie Argentinië, Breziel, Mexico enne Vereinigdje Staote, mer ouch in Australië, wone miljoene Duutsjers of luuj die genealogisch Duutsj zeen. Mer ouch in Namibië en Zuud-Afrika höbbe väöl luuj Duutsje aafstamming.

 Bekandje Duutsjers 
 Johann Sebastian Bach - kómpenis
 Ludwig van Beethoven - kómpenis
 Joseph Beuys - kónstenieër
 Heinrich Böll - sjriever
 Dietrich Bonhoeffer - pestoear en theoloog
 Johannes Brahms - kómpenis
 Willy Brandt - politieker
 Bertolt Brecht - tonieëlsjriever en dichter
 Marlene Dietrich - aktries
 Albert Einstein - netuurkundige
 Anne Frank - Holocaus-slechoffer
 Johann Wolfgang von Goethe - sjriever en dichter
 Günter Grass - sjriever
 Johannes Gutenberg - drökker en oetvinjer
 Georg Friedrich Händel - kómpenis 
 Werner Karl Heisenberg - netuurkundige
 Hermann Hesse - sjriever
 Paul Hindemith - kómpenis
 Petra Kelly - aktivis en politieker
 Johannes Kepler - netuur-, sterren- en wiskundige
 Fritz Lang - filmrezjissäör
 Gottfried Leibniz - filosoof en wiskundige
 Ursula von der Leyen - politica
 Ernst Lubitsch - filmrezjissäör
 Maarten Luther - theoloog
 Rosa Luxemburg - politica en filosoof
 Thomas Mann - sjriever
 Felix Mendelssohn-Bartholdy - kómpenis
 Angela Merkel - politica
 Carl Orff - kómpenis
 Johann Pachelbel - kómpenis
 Max Planck - netuurkundige
 Rainer Maria Rilke - dichter
 Friedrich Schiller - dichter en tonieëlsjriever
 Friedrich Wilhelm Schnitzler - politieker
 Gerhard Schröder - politieker
 Robert Schumann - kómpenis
 Albert Schweitzer - netuurkundige
 Richard Strauss - kómpenis
 Georg Philipp Telemann - kómpenis
 Wernher Von Braun - rakètboewer en weitesjapper
 Richard Wagner - kómpenis
 Carl Maria von Weber - kómpenis
 Kurt Weill - kómpenis
 Wilhelm II van Duutsjlandj - keizer

Categorie:Duutsjland
Categorie:Volker oet Europa